Sommer maar net | Woorde
Die uwe dra broek.. nie die broek in die Hoekhuis .
Deesdae met versengende hitte in ag geneem my voorgeneem, dra tog maar weer 'n rok.
Pas aan miskien lyk dit aanvaarbaar in die uwe se oog..
Ek is heilig daarvan oortuig aantrekhokkies gee ander beeld as die een by die huis se spieël nietemin
Sy pas aan draai in rondte bekyk haar oorerfstukke van boesems tot boude moet darem aanneemlik lyk in kledingstuk.
Kies en betaal .
Staan ek toe oopogig en verlang na my Ma met die aanskoue van haar kind in die spieël-
Die slooprokkie mode destyds, darem skaflik om die halslyn , my kind en die moutjies wat darem die bo-arm se dikte effe versag .. fooitog Ma.
Ek bekyk die vrou in die spieël en wonder wanneer het dit gebeur
.. die grys hare
..die nek met die opmerklike plooie
die afwaartse ou bekkie..dunlippig (nou net omdat ek so moes konsentreer met die neem van die selfie) sonder glimlag.
Stuur die selfie aan Kinta en verklaar plegtig
" My kind, Ma lyk nes Ouma!
Ma het 'n dienlike rokkie aangeskaf .(ouma se woorde)
Kon miskien so bietjie langer onder die knie, die wit spataar beentjies in aggeneem en deesdae het ma ook sulke opgepofde voetjies in sandale nes Ouma.
Dit pas netjies om ma se buuste en verberg darem die ergste bulte (rolle klink so onwaardig) .
Nou ja , met die oorgooi van die rokkie (ma se woord) oor my kop , kom daar dalk weer gedagtes navore vir 'n skryfsel.
Nuwe ou gewoontes.
37 comments on "Sommer maar net"
Dit klink soooo bekend. Ek kyk ook na die mooiste rokkies. By my moet dit lank wees sodat my dun harige gekrappieaartjies bene bedek is. Daardie spieëls in winkels is beslis ongeballanseerd as mens dit so kan noem. Het besluit om maar somerslappies te koop en my eie passende langbroeke te maak. More is mos vakansie hier by my. So lekker om iets van jou te lees.
Ek het 'n naaldwerkmasjien, as ek kyk die maklike patroon besef ek ek moet net poging aanwend en iets maak, nogal skokkend die pryse van patrone!
Stem saam oor pryse. Ek het nog "ou" patrone wat eenvoudig is en altyd in die mode ook. Is die moeite werd. Bygesê materiaal is ook nie meer goedkoop nie.
Ag, maar die sie mooiste rok en die lyfie daarin lyk ook glad nie sleg nie en welkom, welkom, welkom terug! Daardie rokkie verdien 'n beker, hoor jy? ❤️
Dankie vir die welkom, voel kompleet soos eerste dag by skool
Dit sal gou oorgaan, dan is die ou bekendheud weer terug. Jy sal sien, dis glad nie 'n nuwe skool nie. Hier en daar dalk 'n nuwe gesig, maar almal doodvriendelik.
Ek het regtig lelike spatare, veral op my een been. Dis nie aartjies nie, dis dikke, potblou riviere wat sommer rondom my been loop. Ek bedek dit nie in die somer nie. O ek weet dit lyk verskriklik lelik, gekukkig sien ek die nie, want ek kyk vorentoe. 😊
Ai kry jammer oor daardie verrrekte are, kan pynlik raak, myne lyk soos padkaarte wat afdwaal paaie aanwys op padkaart.
Myne lyk nes hulle baas: Deurmekaar en sonder rigting! 😂
Lekker lag ek nou vir die verwarring..
Dis 'n mooie rokkie en 'n heel skaflike lyfie daai en ek is bly om jou hier te sien.
Dankie Hester, moet net weer probeer, goeie terapie, altans vir my
Ons voel almal so, dis 'n uitstekende uitlaatklep.
Met herlees van ou skrywes agtergekom ek het toetentaal te beswaard begin raak ..
Ona gaan almal soms deur swaar tye en soek dan 'n skouer om op te huil. Dan skyn die son weer en dis lekker om vreugde te deel.
Ek is net so bly om jou bietjie hier te sien inloer. Mapstieks maar die rokkie lyk baie goed aan daardie lyfie, hoor!
Dankie Travel, menig dag my sit gesit om paar woorde te plaas , dan twyfel ek of dit regtig die moeite werd is..
Partykeer oordink ons dinge. Ek het agtergekom dat my beste skrywes die is wat op die ingewing van die oomblik gebeur.
Geniet altyd jou skryfsels! Jy lyk baie goed in daai rokkie!!
Vreeslik dankie, waardeer altyd jou saamlees , skielik soos vreemdeling in Jerusalem gevoel met hierdie probeerslag.
Lyk heel seksie vir my!
Ag dankie Lewies , jy's 'n gentleman !
En so stap ieder en elk van ons een of ander tyd ons vas in ons ma se lyfvorm en gewoontes, partykeer so effe gouer as wat ons verwag en partykeer ontmoet ons daai lyfvorm in die spieëlbeeld van 'n afgryslike aantrekhokkie 😁😊
Ek het haar manier van woordgebruik so geniet! Met die rondheid sal ek moet vrede maak , indien mens op hierdie ouderdom afmaer dan raak niks mos ferm alles hang!!
Ai my liefste nig dis 'n vreeslike ding wat mens oornag bo-val! Alles sak uit do bo-stel en die onderstel😫😭 Dink ek het 18 jaar laas 'n rokkie gedra! Pat sê net nou die dag hy wonder hoe sal ek lyk! Dalk net moet ek dit waag of liewer nie🤔
Wie nie waag nie!! Deesdae so warm is salig die koel ligte materiaal van 'n rok..
Ek glo daar niks van nie… sit op jou bril en ja sal sien dit lyk heel goed!
Ek lag nou suutjies vir die streng teregwysing!
Nee vriendin Ek Ken jou darem nou al beter! :) <3
Ag dis so lekker om jou hier te sien weer!
Ag die rokkies. Ek is ook mal oor 'n mooi rokkie. My kas hang vol mooi rokkies, nog met die pryse aan. Elke keer koop ek een en dink DIE een sal ek dra. Maar ek kry myself net nie so ver nie. Geen idee hoekom. Mal oor jou rokkie, maar moet my asb nie sê waar jy hom gekoop het nie, Heel moontlik gaan daar nog 'n-rokkie-met-'n-prys-aan in my kas beland. :lol:
Stuur groete vir Oom Hoekhuis!
Rokkies is nou so volop ek het paar jaar gelede knaend rok gedra , iewers het langbroekmode meer oorwegend begin raak. Dankie vir die groetnis, ek sal hom laat weet , ons beleef 2 kleuters wanneer ouers werk , nogal erg energie gebruikertjies die twee..
Jy lyk pragtig. En koel Jy is reg. Hierdie hitte is moordend. Ek lyk ook almeer soos my ma. Ons familie het 'n groot stryd met die rolle. Dis nie bultjies by ons nie. Ek lees nou die dag op FB. My stomach is flat. The L is just silent. Ek moes maar lekker saamlag.
Lekker lag ek nou!! Voordeel van volrond plooie minder sigbaar, dis die afmaer wat krisis meebring..
Dit is 'n pragtige rokkie.
Dankie .. deesdae het winkels darem die mooiste rokke, ek het net probleem met groot blom bedruktes… soms oorweldigend voel kompleet soos na aan Seyschell advertensie..